CELEX: 32013D0093
Language: bg
Date: 2011-04-14 00:00:00
Title: 2013/93/ЕС: Решение на Съвета от 14 април 2011 година за подписване, от името на Европейския съюз, на Регионалната конвенция за паневросредиземноморските преференциални правила за произход

26.2.2013   
            
            
               BG
            
            
               Официален вестник на Европейския съюз
            
            
               L 54/1
            
         РЕШЕНИЕ НА СЪВЕТА
   от 14 април 2011 година
   за подписване, от името на Европейския съюз, на Регионалната конвенция за паневросредиземноморските преференциални правила за произход
   (2013/93/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               Регионалната конвенция за паневросредиземноморските преференциални правила за произход, по-нататък наричана „Конвенцията“, има за цел да замени протоколите относно правилата за произход, които са в сила между държавите от паневросредиземноморската зона.
            
         
               (2)
            
            
               Участниците в процеса на стабилизиране и асоцииране са включени в паневросредиземноморската система за кумулация на произход посредством Конвенцията.
            
         
               (3)
            
            
               На 26 ноември 2009 г. Съветът упълномощи Комисията да започне преговори по отношение на Конвенцията с държавите от ЕАСТ, с участниците в Барселонския процес, с участниците в процеса на стабилизиране и асоцииране и с Фарьорските острови.
            
         
               (4)
            
            
               На 9 декември 2009 г. текстът на Конвенцията бе одобрен от министрите на търговията на държавите от ЕВРОМЕД на тяхна конференция, проведена в Брюксел.
            
         
               (5)
            
            
               Конвенцията следва да бъде подписана,
            
         ПРИЕ НАСТОЯЩОТО РЕШЕНИЕ:
   Член 1
   Подписването на Регионалната конвенция за паневросредиземноморските преференциални правила за произход се одобрява от името на Европейския съюз, при условие на сключването на посочената конвенция (1).
   Член 2
   Председателят на Съвета се оправомощава да посочи лицето(лицата), упълномощено(и) да подпише(ат) Конвенция от името на Европейския съюз, при условие на сключването ѝ.
   Член 3
   Председателят на Съвета се оправомощава да посочи лицето(лицата), упълномощено(и) да подпише(ат) Конвенцията от името на Европейския съюз, при условие за сключването ѝ, и да направи декларацията, която се съдържа в приложението към настоящото решение.
   Член 4
   Настоящото решение влиза в сила в деня на приемането му.
   
      Съставено в Люксембург на 14 април 2011 година.
      
         
            За Съвета
         
         
            Председател
         
         FAZEKAS S.
      
   
   
      (1)  Текстът на Конвенцията ще бъде публикуван заедно с решението за сключването ѝ.
   
      ПРИЛОЖЕНИЕ
      
         ДЕКЛАРАЦИЯ
         Европейският съюз декларира, че позоваването на Косово не засяга нито позицията на държавите-членки на Европейския съюз, нито позицията на Европейския съюз относно статуса на Косово, нито правото на държавите-членки на Европейския съюз да определят характера на отношенията си с Косово.